EkBass/fiwiki-20250220-pages-articles huggingface dataset:
Clemens Aigner

Clemens Aigner (s. 2. helmikuuta 1993 Steinach am Brenner) on itävaltalainen mäkihyppääjä. Hän edustaa SV Innsbruck-Bergisel-Tirol -seuraa. Aigner debytoi maailmancupissa tammikuussa 2015 Keski-Euroopan mäkiviikon Innsbruckin osakilpailussa sijoittuen sijalle 50. Ensimmäiset pisteensä hän saavutti tammikuussa 2016 niin ikään mäkiviikon Innsbruckin osakilpailusta ollen 29:s. Kymmenen parhaan joukkoon hän sijoittui ensimmäisen kerran oltuaan seitsemäs Bad Mitterndorfissa tammikuussa 2018. Parhaimmillaan hän on sijoittunut kuudenneksi Bischofshofenissa tammikuussa 2024. Mäkiviikon kokonaiskilpailussa hän sijoittui tuolloin kahdeksanneksi. Aigner on voittanut Continental Cupin kokonaiskilpailun kausilla 2015−2016 ja 2016−2017. Continental Cupin osakilpailuvoittoja hän on saavuttanut 21. Vuoden 2013 talviuniversiadeista Trentinosta Aigner saavutti pronssia normaalimäen joukkuekilpailusta. == Lähteet == Luokka:Itävaltalaiset mäkihyppääjät Luokka:Vuonna 1993 syntyneet Luokka:Elävät henkilöt
OGAS

OGAS () eli vapaasti suomennettuna valtakunnallinen kirjanpidon ja tietojenkäsittelyn automatisoitu järjestelmä (VKTAJ) oli neuvostoliittolainen hanke tehdä valtakunnallinen tietoverkko. Projekti alkoi 1962 ja sen arkkitehtina toimi Viktor Glushkov. Hanketta suunniteltiin, mutta sitä ei saatu toteutettua. OGAS ei ollut ensimmäinen hanke valtakunnallisesta tietoverkosta vaan Anatolii Kitov oli suunnitellut samankaltaista projektia 1959. Ogasin epäonnistettua Glushkov aloitti toisen hankkeen EGSVTs 1963. Hanketta suunniteltiin, muttei toteutunut. Projekti oli myös alirahoitettu. Ogasin epäonnistuttua seuraavana yrittäjänä oli 1964 Nikolai Fedorenko, joka pyrki tekemään tietoverkkoa (SOFE), jota voitaisiin käyttää taloussuunnittelussa Neuvostoliiton suunnitelmataloudessa. Projekti onnistui mikrotasolla, muttei levinnyt laajaan käyttöön. Neuvostoliiton tietoverkkohankkeet epäonnistuivat siinä missä yhdysvaltalainen ARPANET ja jossain määrin myös ranskalainen Minitel onnistuivat. Projektien epäonnistumisesta on toisinaan pidetty niiden keskitettyä rakennetta, mutta vastaavasti Minitel oli keskitettyyn ratkaisuun pohjautuva ja onnistui ajan olot huomioon ottaen hyvin. == Lähteet == Luokka:Tietokoneverkko Luokka:Neuvostoliiton tiede ja tekniikka
Chloe Kim

Chloe Kim (s. 23. huhtikuuta 2000 Long Beach, Kalifornia) on yhdysvaltalainen lumilautailija, joka edustaa Mammoth Mountain Ski & Snowboard -seuraa. Kim on 157 senttimetriä pitkä ja painaa 52 kilogrammaa.http://ussnowboarding.com/athletes/chloe-kim Hänen vanhempansa ovat kotoisin Etelä-Koreasta. Neljävuotiaana lumilautailun aloittanut Kim saavutti kultaa vuoden 2015 X Gamesin superpipestä ollen historian nuorin kilpailija, joka on voittanut kultaa X Gamesin talvilajeissa.Miettunen, Sari: Teinivaltaa! Aamulehti 3.1.2016 s. A14 Jo vuonna 2014 hän saavutti hopeaa samoista kisoista. Kim oli liian nuori osallistuakseen tuon vuoden talviolympialaisiin. Hän voitti half-pipen olympiakultaa Pyeongchangissa 2018 ja Pekingissä 2022 sekä maailmanmestaruuden Park Cityssä 2019 ja Aspenissa 2021. Kim on voittanut half-pipen maailmancupin kokonaiskilpailun kausilla 2016–2017, 2017–2018 ja 2020–2021 sekä sijoittunut kolmanneksi 2015–2016. Hän on voittanut kymmenen half-pipen maailmancupin osakilpailua ja sijoittunut kaksi kertaa toiseksi. Kim on saavuttanut X Gameseissa SuperPipen kultaa 2015, kahdesti 2016, 2018, 2019 ja 2021 sekä sijoittunut toiseksi 2014 ja kolmanneksi 2017. Vuonna 2015 Time-lehti valitsi hänet yhdeksi vuoden vaikutusvaltaisimmista teini-ikäisistä. == Lähteet == Luokka:Yhdysvaltalaiset lumilautailijat Luokka: Amerikankorealaiset Luokka:Vuonna 2000 syntyneet Luokka:Elävät henkilöt Luokka:Yhdysvaltalaiset olympiavoittajat
Alto Reno Terme

Alto Reno Terme on kunta Pohjois-Italiassa Bolognan metropolikaupungissa Emilia-Romagnan alueella. Kunta perustettiin vuonna 2016, kun kaksi kuntaa Granaglione (2 222 asukasta) ja Porretta Terme (4 735) yhdistyivät muodostaen Alto Reno Termen kunnan.Kuntaliitokset 2016 == Lähteet == Luokka:Bolognan metropolikaupungin kunnat
Emlyon Business School

Emlyon Business School on eurooppalainen kauppakorkeakoulu, joka toimii Pariisissa, Lyonissa, Saint-Étiennessa, CasablancassaEM Lyon s’installe à Casablanca , ja Shanghaissa. Emlyon perustettiin Ranskassa vuonna 1872 ja on yksi vanhimmista kauppakorkeakouluissa maailmassa. Vuonna 2014 Emlyon oli neljästoista Financial Timesin Euroopan kauppakorkeakoulujen rankinglistallaEuropean Business School Rankings 2014 . Korkeakoulun Master in Management tutkinto rankattiin 30 Financial Timesin maailmanlaajuisessa vertailussa vuonna 2015Masters in Management 2015 . Emlyon Executive MBA ohjelma löytyy globaalin vertailun sijalta 68Executive MBA - Le chant des sirènes. Emlyon on kansainvälinen kolmoisakkreditointi (AMBA, EQUIS ja AACSB)Bernard Belletante (EM Lyon) : "Toutes les écoles de management n'arriveront pas à survivre au niveau mondial dans les 10 ans à venir". Koulun merkittäviin alumneihin lukeutuvat muun muassa Jean-Pascal Tricoire (CEO Schneider Electric), Stéphane Bern (Ranskalainen journalisti), ja Gwendal Peizerat (ranskalainen taitoluistelija). == Merkittäviä professoreja == * Eero Vaara, kauppatieteiden tohtori == Lähteet == == Aiheesta muualla == *Virallinen kotisivu Luokka:Ranskan yliopistot ja korkeakoulut Luokka:Lyon
Hot Pursuit

Hot Pursuit on yhdysvaltalainen elokuva, jonka ohjasi Anne Fletcher ja ovat kirjoittaneet David Feeney ja John Quaintance. Elokuvan pääosissa on Reese Witherspoon ja Sofia Vergara. Viitattu 5.1.2016. Elokuvan ensi-ilta oli 8.5.2015. == Juoni == Rose Cooper (Reese Witherspoon) on San Antonion poliisiasemalla työskentelevä poliisi. Cooper on hyllytetty kenttätöistä sytytettyään vahingossa pormestarin pojan tuleen. Cooperin esimies kapteeni Emmett (John Carroll Lynch) määrää hänet salaiseen tehtävään. Cooperin ja seriffi Jacksonin (Richard T. Jones) tehtävänä on suojella Felipe Rivaa ja hänen vaimoaan, Daniella Rivaa (Sofía Vergara). He tarvitsevat suojelua, sillä Felipe on aikeissa todistaa oikeudessa kartellin johtajaa Vincente Cortezia vastaan. Cooper ja Jackson saapuvat pariskunnan kotiin. Felipe ja Jackson jäävät alakertaan, kun Daniella ja Cooper menevät pakkaamaan Daniellan tavaroita yläkertaan. Kesken pakkaamisen he kuulevat alakerrasta laukauksia. Cooper käskee Daniellaa odottamaan yläkerrassa, kun hän tarkistaa tilanteen alakerrassa. Alakerrassa naamioituneet miehet ampuvat Felipen ja Jacksonin. Cooper löytää Daniellan talon autotallista piiloutuneena auton takapenkille. He pakenevat autossa talolta. Kun Daniella yrittää karata, Cooper lukitsee tämän käsiraudoilla itseensä. Parin helpotukseksi Cooperin työtoverit Dixon ja Hauser löytävät heidät. Cooper ja Daniella odottavat autossa, kun Cooper huomaa, että poliiseilla ja aikaisemmilla salamurhaajilla on samanlaiset tatuoinnit. He karkaavat ja suuntaavat Dallasiin, jossa Daniella voi todistaa Cortezia vastaan. == Vastaanotto == Elokuvan vastaanotto oli pääosin negatiivinen. Kriitikoiden arvosteluja keräävän Metacriticin mukaan elokuva on saanut kriitikoilta keskimäärin arvosanan 31/100. Elokuva on tuottanut maailmanlaajuisesti yhteensä noin 51,5 miljoonaa dollaria. == Lähteet == == Aiheesta muualla == * Luokka:Yhdysvaltalaiset komediaelokuvat Luokka:Vuoden 2015 yhdysvaltalaiset elokuvat Luokka:Metro-Goldwyn-Mayerin elokuvat Luokka:Warner Brosin elokuvat
Suoma Kyykoski

Suoma Helena Kyykoski, vuoteen 1905 Nordlund (7. syyskuuta 1882 Luvia – 29. tammikuuta 1963 Kuopio) oli talousneuvos ja tiettävästi maailman ensimmäinen naispuolinen agronomi, joka teki pitkän elämäntyön karjatalous- ja meijeriopettajana. ==Henkilöhistoria== Kyykosken vanhemmat olivat kruununvouti Lars Victor Nordlund ja Amanda Gustava Starck. Hän opiskeli ensin Kurkijoen maamiesopistossa, josta hän siirtyi 22-vuotiaana Mustialan maamiesopiston agronomilinjalle ja valmistui sieltä agronomiksi vuonna 1906 ensimmäisenä naisena opiston historiassa. Seuraavalla vuosikurssilla naisia oli jo kolme. Kotitilan tultua myydyksi Kyykoski ryhtyi opettajaksi, ensin Orismalan maanviljelys- ja karjatalouskouluissa Isossakyrössä, mutta vuodesta 1908 meijerikoulussa Kuopiossa. Hänet nimitettiin koulun johtajaksi 1916 ja hän hoiti tehtävää aina koulun lakkauttamiseen asti vuonna 1951. Yhteensä Kyykoski lienee ehtinyt opettaa noin tuhatta oppilasta. Hän kehitti opetusta muun muassa tekemällä aloitteen maatalousopettajien valmennuksesta ja 1930 opettajille saatiinkin auskultointijärjestelmä. Kuopion talouskoulun yhteiskunta-aineiden opettajana Kyykoski toimi 1951–1953. Hän osallistui yhdistystoimintaan ja Kuopion kunnallispolitiikkaan sekä kaupunginvaltuustossa että -hallituksessa, samoin kuin toimi tasavallan presidentin valitsijamiehenä kolmeen otteeseen. Suomen Agronomien Yhdistys kutsui Kyykosken kunniajäsenekseen vuonna 1947. Jo kymmenen vuotta aiemmin hänet oli nimitetty talousneuvokseksi. ==Julkaisuja== * Kertomus Kuopion tietopuolisen meijerikoulun toiminnasta v:lta 1907–1917, 1918, Suoma Kyykoski, Set Suomalainen * Kuopion tietopuolisen meijerikoulun toiminta v. 1908–32, 1933 * Kuopion osuusmeijerin i.l. 50-vuotiskertomus, 1951 * 75-vuotias Kuopion Naisyhdistys, 1961 ==Katso myös== * Luettelo alojensa ensimmäisistä naisista Suomessa ==Lähteet== Luokka:Maataloustiede Luokka:Suomalaiset opettajat Luokka:Suomen oppilaitosten rehtorit Luokka:Kuopion kaupunginvaltuutetut Luokka:Vuonna 1882 syntyneet Luokka:Vuonna 1963 kuolleet
James Cossins

James Cossins oli brittiläinen näyttelijä, joka näytteli virkaintoisia tyyppihahmoja. Cossinsin elokuvaura alkoi 1960-luvun puolessavälissä. Hän näytteli muun muassa elokuvissa Miten voitin sodan (1967), Lost Continent (1968), Melody (1970) ja Roisto (1971). Cossinsin hahmot esiintyivät elokuvissa usein 5–10 minuutin ajan. Hänen näkyvin roolinsa oli elokuvassa Kuka murhaisi äitikullan? (1967). Cossinsin elokuvaura päättyi vuonna 1992. == Lähteet == == Aiheesta muualla == * Luokka:Englantilaiset näyttelijät
Theodor Scheinin

Theodor Mikael Scheinin (4. joulukuuta 1924 Helsinki – 25. maaliskuuta 2006Lääkärilehti, sisällys) oli suomalainen kirurgi ja professori. Scheininin vanhemmat olivat taidekauppias Moses Scheinin ja Esther Scheinin. Hän tuli ylioppilaaksi Helsingin suomalaisesta normaalilyseosta 1942 ja valmistui lääketieteen lisensiaatiksi 1951. Lääketieteen ja kirurgian tohtoriksi Scheinin väitteli 1958. Hän toimi valmistuttuaan lääkärinä useiden eri sairaaloiden kirurgisilla osastoilla, Oulun lääninsairalan kirurgian apulaisylilääkäri hänestä tuli vuonna 1963. Scheinin oli Helsingin yliopiston kirurgian professori 1971–1989 ja dosentti 1990–1993. Hänen tutkimusalaansa oli varsinkin verenkierto- ja hengityselinkirurgia.Facta 2001, WSOY 1985, 14. osa, palsta 493Helsingin yliopiston opettajat ja virkamiehet Scheinin ja professori Krister Höckerstedt tekivät vuonna 1982 Suomen ja Pohjoismaiden ensimmäisen maksan siirtoleikkauksen.Professori Höckerstedt Tarton yliopiston kunniatohtoriksi. == Lähteet == ==Aiheesta muualla == * Kuka kukin on 1978 (Runeberg.org) Luokka:Suomalaiset kirurgit Luokka:Suomalaiset professorit Luokka:Suomen juutalaiset Luokka:Helsingin yliopiston professorit Luokka:Vuonna 1924 syntyneet Luokka:Vuonna 2006 kuolleet
Sovremennik

Sovremennik (, ”Aikalainen”) oli Pietarissa vuosina 1836–1866 ilmestynyt aikakauslehti. Aleksandr Puškinin perustama kirjallisuuslehti Sovremennik ilmestyi aluksi kerran kolmessa kuukaudessa. Puškin piti sitä Literaturnaja gazetan jatkajana. Lehden painos oli aluksi 2 400 ja vuoden 1836 lopussa 900 kappaletta. Runoilijan kuoleman jälkeen sitä julkaisi Vasili Žukovskin johtama kirjailijaryhmä. Toimittajina työskentelivät vuorotellen Pjotr Pletnjov, Andrei Krajevski, Vladimir Odojevski ja Pjotr Vjazemski. Vuonna 1838 Sovremennik siirtyi Pletnjovin julkaistavaksi. Sisällöltään linjaton lehti ilmestyi epäsäännöllisesti ja vuoteen 1846 mennessä sen tilaajamäärä laski 233:een. Niinpä Pletnjov luovutti sen julkaisuoikeudet Nikolai Nekrasoville ja Ivan Panajeville. Nekrasovin ja Panajevin vuodesta 1847 julkaiseman Sovremennikin aatteellinen johtaja oli Vissarion Belinski, joka käytti sitä vallankumouksellisten aatteiden ja realistisen tyylisuunnan edistämiseksi. Lehteä avustivat myös Aleksandr Herzen, Ivan Turgenev, Ivan Gontšarov ja monet muut kirjailijat. Sensuuri ahdisti Sovremennikia erityisen ankarasti vuosina 1848–1855. Vuonna 1853 lehden toimitukseen tuli Nikolai Tšernyševski ja vuonna 1856 Nikolai Dobroljubov. Linjaltaan vallankumouksellinen Sovremennik kävi ankaraa polemiikkia liberaalien ja konservatiivisten lehtien kanssa. Samalla se kuitenkin menetti Leo Tolstoin ja Turgenevin kaltaisia kirjailijoita. Lehden sisällöstä tuli etupäässä poliittinen, ja vuoden 1861 talonpoikaisreformin edellä se kiinnitti paljon huomiota maaorjuuden lakkauttamiseen. Vuosina 1859–1861 Sovremennik kiisteli myös Herzenin Kolokolin ja vuosina 1861–1865 Dostojevskin veljesten Vremjan ja Epohan kanssa. Vuosina 1859–1863 lehdessä julkaistiin Dobroljubovin toimittamaa satiirista osastoa Svistok. Dobroljubovin kuolema, lehden lakkauttaminen kahdeksaksi kuukaudeksi vuonna 1862 ja Tšernyševskin pidätys olivat kova isku Sovremennikille. Nekrasov onnistui jatkamaan sen julkaisemista vuoden 1863 alussa, mutta lehti ei enää onnistunut nousemaan entiselle tasolleen. Toimittajina työskentelivät Nekrasovin lisäksi Mihail Saltykov-Štšedrin, Maksim Antonovitš, Grigori Jelisejev ja Aleksandr Pypin. Saltykovin tilalle tuli vuonna 1864 Juli Žukovski. Toimittajat kannattivat eri suuntauksia ja riitelivät keskenään. Nekrasov kamppaili sensuuria vastaan, mutta uuden lehdistölain hyväksymisen jälkeen lehti lakkautettiin lopullisesti. ==Lähteet== == Aiheesta muualla == Luokka:Venäläiset kirjallisuuslehdet
Marc Lawrence

Marc Lawrence (1910–2005) oli yhdysvaltalainen näyttelijä. Hän näytteli 1930-luvulta 2000-luvulle asti, useimmiten gangsterin roolia. == Elämäkerta == Lawrence syntyi New Yorkissa vuonna 1910. Hänen nimensä oli alun perin Max Goldsmith. Lawrence näytteli joitain vuosia näytelmissä, jonka jälkeen hän meni vuonna 1932 töihin Columbia Picturesille. Rokonarpisen naamansa ja painostavien maneeriensa vuoksi hän näytteli kymmenissä elokuvissa kovapintaista miestä, gangsteria tai hautausurakoitsijaa. Toisinaan hän näytteli muunkinlaisia rooleja, kuten vuorikiipeilijää elokuvassa Hämärtää vuorten takana (1941) ja hotellinomistajaa elokuvassa Hämärästä aamunkoittoon (1996).Lawrence näytteli myös 007-elokuvissa "Timantit ovat ikuisia" sekä "007 ja kultainen ase" Lawrence oli 1950-luvulla House Un-American Activities Committeen kuulusteltavana ja myönsi olleensa kommunistisen puolueen jäsen. Vastentahtoisesti hän myös kertoi työtovereidensa kommunismisympatioista. Hänen uransa Yhdysvalloissa keskeytyi ja hän muutti Eurooppaan. Lawrence näytteli monenlaisia rooleja kymmenissä italialaisissa elokuvissa 1960-luvulla ja myös ohjasi rikoselokuvia ja spagettiwesternejä. Hän palasi Yhdysvaltoihin 1980-luvulla ja jatkoi roiston roolien näyttelemistä. Hän myös kirjoitti ja ohjasi pienen budjetin elokuvia 1990-luvulle asti. Elokuvahistorioitsija Leonard Maltinin mukaan Lawrence oli kenties ainoa 1930- ja 1940-lukujen tyyppihahmonäyttelijä, joka yhä 1980- ja 1990-luvuilla näytteli samanlaisia gangsterimaisia rooleja. Lawrencen omaelämäkerta Long Time No See – Confessions of a Hollywood Gangster julkaistiin vuonna 1991. Hänen viimeinen roolinsa oli sivuosa elokuvassa Looney Tunes: Taas kehissä (2003). Lawrence kuoli 28. marraskuuta 2005 Palm Springsissä 95-vuotiaana. == Yksityiselämä == Lawrencen vaimo kuoli vuonna 1995. Hän meni uudelleen naimisiin vuonna 2003. Lawrencella oli ensimmäisestä avioliitostaan kaksi lasta. == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Vuonna 1910 syntyneet Luokka:Vuonna 2005 kuolleet
Harry Schauman

Harry Schauman (22. marraskuuta 1879 Vaasa – 11. helmikuuta 1932 Helsinki) oli suomalainen liikemies ja lahjoittaja. Schauman peri vanhemmiltaan huomattavan omaisuuden. Hänen isänsä oli kauppaneuvos Axel Schauman (1855–1903) ja äitinsä Hanna Schauman (1859–1917). Hanna Schauman hoiti leskeksi jäätyään suvun konsernia Vaasassa ja perusti samassa yhteydessä Vaasan höyryleipomon. Harry Schauman hankki taloudellisen valvonnan sekä Vaasan höyryleipomoon että Vaasan höyrymyllyyn. Hän oli myös Vaasan suurin yksityinen kiinteistönomistaja. Schauman pääsi ylioppilaaksi Vaasan ruotsalaisesta lyseosta vuonna 1900. Hän teki opintomatkoja Skandinavian maihin, Sveitsiin, Ranskaan ja Italiaan. Schauman oli Belgian varakonsulina Vaasassa ja hän oli Vaasan kaupunginvaltuuston jäsenenä 1922–1924. Schauman oli The Royal Life Saving Society in London-seuran varapresidentti ja Suomen ruotsalaisen urheiluliiton, Vaasan Uimaseuran ja Helsingin Uimaseuran kunniajäsen.Kuolleita, Helsingin Sanomat, 12.02.1932, nro 42, s. 3, Kansalliskirjaston digitaaliset aineistotYlioppilasmatrikkeli 1900, matrikkelinumero 27088 Schaumanin perustamia ovat Vasa IFK (1900) Vaasan uimaseura (1902) sekä Svensk- österbottniska samfundet, jolle hän testamenttasi suurimman osan omaisuuttaan. Vuonna 1937 perustetun Harry Schaumans stiftelsen tehtävä on edistää ruotsinkielisellä Pohjanmaalla tiedettä, koulutusta ja ruotsinkielistä kulttuuria. Se omistaa merkittävän määrän kiinteistöjä Vaasassa. 1980-luvun lopulla säätiö sijoitti sanomalehtiin, ja vuonna 1998 se perusti HSS Media Ab -konsernin, johon kuuluvat Vasabladet, Österbottens Tidning ja Syd- Österbotten, aiemmin myös suomenkielinen Pietarsaaren Sanomat.Harry Schauman (K. Rob. V. Wikman, Harry Schauman, 1964) viitattu 3.1.2016 (Vanha versio) == Lähteet == Luokka:Suomalaiset yritysjohtajat Luokka:Suomalaiset lahjoittajat Luokka:Vaasan kaupunginvaltuutetut Luokka:Vuonna 1879 syntyneet Luokka:Vuonna 1932 kuolleet
Jarmo Lehtinen (urheilutoimittaja)

Jarmo Juhani Lehtinen (s. 1. syyskuuta 1957) on suomalainen urheilutoimittaja, joka työskenteli Ylellä vuosina 1979–2022. Lehtisen selostamia lajeja ovat olleet muun muassa yleisurheilu, hiihto, jalkapallo, suunnistus, pyöräily ja jääpallo. Hän on ollut selostamassa olympialaisissa yhteensä 20 kertaa. Urheilutoimittajain Liitto valitsi Lehtisen vuoden urheilutoimittajaksi vuonna 2014 ja vuonna 2022 liitto palkitsi hänet Elämäntyö urheilutoimittajana -tunnustuksella. Lehtinen sai Suomen urheilugaalan Urheilujournalismin palkinnon vuonna 2016. Lehtisen pitkältä uralta tuoreimpana huippuhetkenä muistetaan selostus Sotšin talviolympialaisten hiihdon parisprintistä, jossa Sami Jauhojärvi ja Iivo Niskanen saavuttivat olympiakultaa. Yksi Lehtisen legendaarisimmista selostuksista on jalkapallon EM-karsintaottelusta Suomi–Belgia vuonna 2007, kun Bubiksi ristitty huuhkaja saapui Olympiastadionille. Lehtinen oli Ylen pääselostaja televisiossa Jalkapallon EM-kisoissa 2008, selostaen muun muassa välierät ja loppuottelun. ==Lähteet== Luokka:Suomalaiset urheiluselostajat Luokka:Ylen toimittajat Luokka:Suomalaiset urheilutoimittajat Luokka:Vuonna 1957 syntyneet Luokka:Elävät henkilöt
Jarmo Lehtinen

Jarmo Lehtinen -nimisiä henkilöitä ovat: * Jarmo R. Lehtinen (s. 1949), yritysjohtaja, taloustieteilijä ja tietokirjailija * Jarmo Lehtinen (s. 1957), urheilutoimittaja * Jarmo Lehtinen (s. 1969), rallin kartanlukija
Polesine Zibello

Polesine Zibello on kunta Pohjois-Italiassa Parman maakunnassa Emilia-Romagnan alueella. Kunta perustettiin vuonna 2016, kun kaksi kuntaa, Polesine Parmense (1 432 asukasta) ja Zibello (1 833), yhdistyivät muodostaen Polesine Zibellon kunnan.Kuntaliitokset 2016 Kunta sijaitsee Pojoen varrella. Joki tulvineen on tuonut seudulle viljavat maat, mutta myös tuhonnut pahimmillaan asumuksia.Polesine Parmense == Lähteet == Luokka:Parman maakunnan kunnat
Mathieu Bozzetto

Mathieu René Bozzetto (s. 16. marraskuuta 1973 Chambéry) on uransa päättänyt ranskalainen lumilautailija. 186 senttimetriä pitkä ja 90 kilogrammaa painava Bozzetto edusti CS Val d’Isère -seuraa.http://www.sports- reference.com/olympics/athletes/bo/mathieu-bozzetto-1.html Hän kilpaili pääosin parisuurpujottelussa ja parierikoispujottelussa. Bozzetto osallistui urallaan neljiin talviolympialaisiin vuosina 1998, 2002, talviolympialaiset 2006 ja 2010. Ainoan mitalinsa hän saavutti parisuurpujottelusta vuoden 2010 olympialaisista Vancouverista. Bozzetto kilpaili viisissä MM-kilpailuissa, saavuttaen parierikoispujottelun hopeaa vuosilta 1999 ja 2003. Bozzetto kilpaili maailmancupissa vuosina 1996–2010 saavuttaen ennätykselliset 35 osakilpailuvoittoa. Voitettuaan kokonaismaailmancupin kausilla 1998–1999 ja 1999–2000 hänestä tuli ensimmäinen kahteen kokonaiscupin voittoon pystynyt henkilö.Radnedge, Keir & Hawkes, Chris: Urheilun ennätyskirja. Readme.fi 2015, s. 210 Parierikoispujottelun maailmancupin Bozzetto voitti neljästi. Hän lopetti uransa pian talviolympialaisten 2010 jälkeen. == Lähteet == Luokka:Ranskalaiset lumilautailijat Luokka:Ranskalaiset olympiamitalistit Luokka:Vuonna 1973 syntyneet Luokka:Elävät henkilöt
Greenville Swamp Rabbits

Greenville Swamp Rabbits on yhdysvaltalainen jääkiekkoseura, joka on kotoisin Greenvillestä, Etelä-Carolinasta. Seura tunnettiin aiemmin nimellä Greenville Road Warriors. Joukkue pelaa ECHL-liigaa ja toimii yhteistyöseurana NHL- liigassa pelaavalle Los Angeles Kingsille ja AHL:ssä pelaavalle Ontario Reignille. == Joukkue kaudella 2024–2025 == (Tilanne 15. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Kolby Hay L 2025 Monte Creek, Brittiläinen Kolumbia, Kanada Jacob Ingham L 2025 Barrie, Ontario, Kanada Dryden McKay L 2025 Downers Grove, Illinois, Yhdysvallat Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Jacob Modry L 2025 El Segundo, Kalifornia, Yhdysvallat 8 Mark Louis (A) R 2024 Ponoka, Alberta, Kanada 23 Max Coyle R 2025 Tillsonburg, Ontario, Kanada Parker Berge R 2025 Edmonton, Alberta, Kanada Jake Flynn R 2025 Weymouth, Massachusetts, Yhdysvallat Miles Gendron L 2025 Oakville, Ontario, Kanada Dru Krebs L 2025 Okotoks, Alberta, Kanada Chandler Romeo L 2025 Cambridge, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 9 Tate Singleton L KH 2025 West Lebanon, New Hampshire, Yhdysvallat 13 J.D. Greenway L H / P 2024 Canton, New York, Yhdysvallat 17 Josh McKechney R H 2024 Calgary, Alberta, Kanada 20 Austin Saint R H 2025 Bonnyville, Alberta, Kanada 24 Ben Freeman (C) R OLH / KH 2025 Falmouth, Maine, Yhdysvallat 25 Kaleb Lawrence L VLH 2027 Orleans, Ontario, Kanada Bryce Brodzinski R OLH 2025 Blaine, Minnesota, Yhdysvallat Tyson Fawcett R LH 2025 Barrie, Ontario, Kanada Quinn Olson L VLH / KH 2025 Calgary, Alberta, Kanada Brent Pedersen L VLH 2025 Arthur, Ontario, Kanada Ben Poisson L H 2025 Vancouver, Brittiläinen Kolumbia, Kanada Mikael Robidoux R OLH 2025 La Prairie, Québec, Kanada Stuart Rolofs L VLH 2025 Kitchener, Ontario, Kanada Carter Savoie L VLH 2025 St. Albert, Alberta, Kanada Colton Young L VLH 2025 Calgary, Alberta, Kanada === Joukkueenjohto === * Päävalmentaja & Toimitusjohtaja: Kyle Mountain * Apuvalmentaja: Adam Dauda * Fysiikkavalmentaja: Alec Muise * Huoltopäällikkö: A.J. Smith * Puheenjohtaja: Todd Mackin Lähde: EliteProspectshttps://www.eliteprospects.com/team/7301/greenville-swamp- rabbits Viitattu 28.9.2021. == Lähteet == == Aiheesta muualla == * Greenville Swamp Rabbitsin verkkosivut Luokka:ECHL-seurat Luokka:Etelä-Carolina Luokka:Yhdysvaltalaiset jääkiekkoseurat Luokka:Vuonna 1987 perustetut urheiluseurat
Naisten Superpesiksen kausi 2007

Naisten Superpesiksen kausi 2007 oli Naisten Superpesiksen 18. kausi. Kausi alkoi 14. toukokuuta, ja Suomen mestarit olivat selvillä 16. syyskuuta. Sarjaan osallistui 11 joukkuetta. Hallitsevana mestarina kauteen läksi Jyväskylän Kirittäret. Suomen mestariksi vuonna 2007 kruunattiin Kirittäret, joka voitti mestaruuden kolmannen kerran peräkkäin. Hopealle selviytyi Seinäjoen Petojussit, ja pronssit jaettiin Lappeenrannan Pesä Yseille. Sarjassa pelattiin kaksinkertainen runkosarja, jonka 8 parasta jatkoi jatkosarjassa. Yksinkertaisen jatkosarjan jälkeen neljä parasta ratkaisi mitalisijoitukset pudotuspelein. == Lopulliset sijoitukset == Sija Joukkue Kirittäret PeTo-Jussit Pesä Ysit 4\. Porin Pesäkarhut 5\. Tyrnävän Tempaus 6\. Lapuan Virkiä 7\. Fera 8\. Ylihärmän Pesis-Junkkarit 9\. Viinijärven Urheilijat 10\. Siilinjärven Pesis 11\. Haminan Palloilijat Luokka:Pesäpallon SM-sarjakaudet Luokka:Vuoden 2007 pesäpallo
Agent Purple

Agent Purple on kasvimyrkky, jota Yhdysvaltain asevoimat käytti Vietnamin sodassa. Se on myrkyllisempää kuin tunnetumpi Agent Orange. Se sisältää samoja aineita kuin Agent Orange eli 2,4-dikloorifenoksietikkahappoa (2,4-D) eli C8H6Cl2O3 ja 2,4,5-trikloorifenoksietikkahappoa (2,4,5-T) eli C8H5Cl3O3, mutta erona on, että Agent Purplessa 2,4,5-T on kahdessa eri muodossa: n-butyyliesterinä ja isobutyyliesterinä. ==Lähteet== Luokka:Myrkylliset kemikaalit Luokka:Kemialliset aseet Luokka:Vietnamin sota
Daiichi Sankyō

thumb|Daiichi Sankyō -yhtiön pääkonttori. Daiichi Sankyō () on japanilainen lääketeollisuusyhtiö. Se tunnetaan muun muassa naloksonin kehittäjänä. Yhtiö perustettiin vuonna 2005 Sankyō- ja Daiichi seiyaku -lääkeyritysten yhdistyessä. Yritys oli 2014 liikevaihdoltaan Japanin viidenneksi suurin lääkeyhtiö.Top 25 pharma companies in Japan , pmlive.com. Viitattu 3.1.2016. Se omistaa yhdysvaltalaisen Plexxikonin. Se osti vuonna 2008 saksalaisen U3 Pharman, mutta ilmoitti joulukuussa 2015 sulkevansa laitoksen ja siirtävänsä toiminnot Japaniin.Daiichi Sankyo to shut down German antibody unit U3, PM Live -sivusto 5.12.2015. Viitattu 3.1.2016. Daiichi Sankyō omisti vuodesta 2008 myös intialaisen Ranbaxy Laboratoriesin, mutta vetäytyi maasta 2015.Japanin suurin teleoperaattori jättää Intian, Talouselämä 26.4.2014. Viitattu 3.1.2016. Suomessa Daiichi Sankyōn tuotteista ovat myynnissä verenpainelääkkeet Olmetec (olmesartaanimedoksomiili) ja Sevikar (olmesartaanimedoksomiili/amlodipiini).Daiichi Sankyo, Lääkeinfo. Viitattu 3.1.2016. ==Lähteet== ==Aiheesta muualla== *Daiichi Sankyō *Daiichi Sankyo Luokka:Japanilaiset lääkevalmistajat Luokka:Japanilaiset teollisuusyritykset Luokka:Japanilaiset pörssiyhtiöt
Josef Růžicka

Josef Růžička (17. maaliskuuta 1925 Praha – 11. huhtikuuta 1986 Praha) oli tšekkoslovakialainen kreikkalais-roomalaisen tyylin painija ja vapaapainija. Růžička kilpaili yli 87-kiloisten painoluokassa kesäolympialaisissa kahdesti ja paini kummallakin painityylillä. Lontoossa 1948 hän sijoittui vapaapanissa viidenneksi ja karsiutui kreikkalais-roomalaisessa painissa alkukierroksilla. Helsingissä 1952 Růžička karsiutui vapaapainissa alkukierroksilla mutta saavutti kreikkalais-roomalaisella tyylillä hopeamitalin. MM-kilpailuissa hän sijoittui kreikkalais-roomalaisessa painissa vuonna 1955 neljänneksi.Olympics at Sports-Reference.comiat.uni-leipzig.de == Lähteet == * Josef Růžička Bio, Stats and Results Olympics at Sports-Reference.com * Ruzicka, Josef (CSR) iat.uni-leipzig.de === Viitteet === Luokka:Tšekkoslovakialaiset kreikkalais- roomalaisen tyylin painijat Luokka:Tšekkoslovakialaiset vapaapainijat Luokka:Tšekkoslovakialaiset olympiamitalistit Luokka:Vuonna 1925 syntyneet Luokka:Vuonna 1986 kuolleet
Novo Nordisk

Novo Nordisk A/S on tanskalainen lääketeollisuusyritys, joka tuottaa mm. diabetes- ja hemofilialääkkeitä sekä kehittää kasvuhäiriöhoitojen ja vaihdevuosien hormonihoitoja.Tervetuloa, Novo Nordisk. Viitattu 3.1.2016. Suomessa Novo Nordiskin reseptilääkkeistä ovat myynnissä diabetesvalmisteet Victoza, Levemir, Protaphane, Tresiba, NovoRapid, Actrapid, NovoMix, NovoNorm ja GlucaGen, vaihdevuosivalmisteet Activelle, Novofem, Estrofem, Vagifem, Kliogest ja Trisekvens, kasvuhäiriövalmiste Norditropin sekä hemofiliavalmisteet NovoSeven ja NovoThirteen.Novo Nordisk, Lääkeinfo. Viitattu 3.1.2016. ==Historia== Novo Nordisk sai alkunsa vuonna 1923 perustetusta Nordisk Insulinlaboratoriumista ja vuonna 1925 perustetusta Novo Terapeutisk Laboratoriumista, jotka molemmat alkoivat valmistaa kanadalaisten tiedemiesten vasta kehittämää mullistavaa diabeteslääkettä, insuliinia. Vuonna 1989 yritykset yhdistyivät Novo Nordisk -yhtiöksi. Yhtiö ilmoittaa 2020-luvulla valmistavansa noin puolet maailman insuliinista. == Omistus == Novo Nordiskin B-sarjan osake noteerataan New Yorkin ja Kööpenhaminan pörsseissä. Yhtiön A-sarjan osake ei ole julkisessa kaupankäynnissä, vaan ne ovat Novo Holding A/S:n hallussa, jonka puolestaan omistaa Novo Nordisk- säätiö. A-sarjan osakkeiden kautta Novo Holdingilla yli 75 prosenttia yhtiön äänimäärästä. Novo Nordisk on pörssiyritys Novozymesin tavoin Novo Holding A/S:n tytäryritys. Syyskuussa 2023 Novo Nordisk nousi Euroopan arvokkaimmaksi pörssiyhtiöksi ohi luksustuotevalmistaja LVMH:n. Kurssinousun syynä oli etenkin semaglutidipohjaisen laihdutuslääke Wegovyn pääsy Britannian markkinoille. Novo Nordiskin asemaa Tanskassa verrataan parikymmentä vuotta aiempaan Nokian dominoivaan asemaan Suomen talouselämässä. == Katso myös == * Luettelo Kööpenhaminan pörssissä noteeratuista yhtiöistä ==Lähteet== ==Aiheesta muualla== * Novo Nordisk Global Luokka:Tanskalaiset lääkealan yritykset Luokka:Tanskalaiset pörssiyhtiöt Luokka:OMX Nordic 40 -indeksi Luokka:OMX Copenhagen 25 -indeksi Luokka:Gladsaxen kunta
Mikuláš Athanasov

Mikuláš Athanasov (28. marraskuuta 1930 Košice – 26. joulukuuta 2005 Košice) oli tšekkoslovakialainen kreikkalais-roomalaisen tyylin painija ja olympiamitalisti. Athanasov voitti sarjan 67 kg olympiapronssia Helsingissä 1952.Olympics at Sports-Reference.comiat.uni-leipzig.de == Lähteet == * Mikuláš Athanasov Bio, Stats and Results Olympics at Sports-Reference.com * Athanasow, Mikulas (CSR) iat.uni-leipzig.de === Viitteet === Luokka:Tšekkoslovakialaiset kreikkalais-roomalaisen tyylin painijat Luokka:Tšekkoslovakialaiset olympiamitalistit Luokka:Vuonna 1930 syntyneet Luokka:Vuonna 2005 kuolleet
Berlin River Drivers

Berlin River Drivers on yhdysvaltalainen jääkiekkoseura, joka on kotoisin Berlinistä New Hampshirestä. Se pelaa FHL-liigaa. Kaudella 2015-2016 seurassa pelasivat suomalaiset Rene Kaupinharju ja Matias Simontaival. == Aiheesta muualla == * Berlin River Driversin verkkosivut Luokka:Yhdysvaltalaiset jääkiekkoseurat
Péter Mansfeld

Péter Mansfeld (10. maaliskuuta 1941 – 21. maaliskuuta 1959) oli unkarilainen 18-vuotias poika, joka vangittiin suunniteltuaan Unkarin kansannousun aikana vangittujen ystäviensä vapauttamista ja kostoa kapinoitsijoista virkavallalle kertoneita henkilöitä vastaan. Mansfeld tuomittiin aluksi elinkautiseen vankeuteen, mutta korkein oikeus muutti tuomion kuolemanrangaistukseksi ja Mansfeld teloitettiin 21. maaliskuuta 1959. ==Elämäkerta== Péter Mansfeld syntyi Budapestissa Unkarissa 10. maaliskuuta 1941. Mansfeldin isä oli parturi, ja vanhempiensa eron jälkeen hän kasvoi äitinsä kanssa. Peruskoulun jälkeen hän opiskeli ammattioppilaitoksessa. Unkarin kansannousun alettua lokakuussa 1956 Mansfeld ei ottanut osaa varsinaisiin taisteluihin, mutta hän toimitti aseita ja ruokaa kapinoitsijoille. 5. marraskuuta samana vuonna Mansfeld murtautui entisen sisäministeri László Pirosin huvilaan varastaen siellä olleita aseita, jotka hän kätki myöhemmin kotiinsa. Unkarin kansannousun kukistamisen jälkeen Mansfeld jatkoi opiskelujaan. Helmikuussa 1958 Mansfeld päätti yhdessä ystävänsä kanssa perustaa aseistautuneen ryhmän. Yhdessä he kaappasivat Itävallan suurlähetystön edustalla olleen miliisin, ryöstivät tämän aseet ja päästivät hänet menemään. He suunnittelivat myös vangittujen ystäviensä vapauttamista ja kostoa kansannousun ajan taistelijoista virkavallalle kertoneita henkilöitä vastaan. Mansfeld kuitenkin pidätettiin kaksi päivää miliisin kaappaamisen jälkeen. 21. marraskuuta 1958 hänet tuomittiin elinkautiseen vankeuteen, mutta korkein oikeus muutti tuomion kuolemanrangaistukseksi 19. maaliskuuta 1959. Kaksi päivää tuomion jälkeen Mansfeld teloitettiin. ==Lähteet== Luokka:Vuonna 1941 syntyneet Luokka:Vuonna 1959 kuolleet Luokka:Unkarilaiset henkilöt
I Took a Pill in Ibiza

I Took a Pill in Ibiza on yhdysvaltalaisen laulajan ja tuottajan Mike Posnerin kappale. Kappale oli alun perin akustinen ja kitarapohjainen, ja sen remiksasi norjalainen duo Seeb. Remiksattu versio julkaistiin Yhdysvalloissa digitaalisena latauksena 24. heinäkuuta 2015 Posnerin toisen EP:n The Truth ensimmäisenä singlenä. Norjassa se nousi singlelistan kärkeen. ==Listasijoituksia== Lista (2015) Paras Sijoitus Norja (VG-lista) 1 Ruotsi (Sverigetopplistan) 7 Suomi (Virallinen lista) 7 Tanska 4 == Lähteet == Luokka:Vuoden 2015 kappaleet Luokka:Yhdysvaltalaiset musiikkikappaleet Luokka:Dancekappaleet
Abdel Aal Rashid

Abdel Aal Ahmed Rashid (, s. 27. joulukuuta 1927) on egyptiläinen kilpauransa päättänyt kreikkalais-roomalaisen tyylin painija ja olympiamitalisti. Rashid voitti sarjan 62 kg olympiapronssia Helsingissä 1952.Olympics at Sports- Reference.comiat.uni-leipzig.de == Lähteet == * Abdel Aal Rashid Bio, Stats and Results Olympics at Sports-Reference.com * Rasched, Abdel (EGY) iat.uni- leipzig.de === Viitteet === Luokka:Egyptiläiset kreikkalais-roomalaisen tyylin painijat Luokka:Egyptiläiset olympiamitalistit Luokka:Vuonna 1927 syntyneet Luokka:Mahdollisesti elävät henkilöt
Brewster Bulldogs

Brewster Bulldogs on yhdysvaltalainen jääkiekkoseura, joka on kotoisin Brewsteristä New Yorkista. Se pelaa FHL-liigaa. == Aiheesta muualla == * Brewster Bulldogsin verkkosivut Luokka:Yhdysvaltalaiset jääkiekkoseurat
Danbury Titans

Danbury Titans on yhdysvaltalainen jääkiekkoseura, joka on kotoisin Danburysta Connecticutista. Se pelaa FHL-liigaa. == Aiheesta muualla == * Brewster Bulldogsin verkkosivut Luokka:Yhdysvaltalaiset jääkiekkoseurat
Tommi Pihlajamäki

Tommi Pihlajamäki (s. 16. maaliskuuta 1971) on suomalainen kilpauransa päättänyt koripalloilija. Pihlajamäki pelasi kolme kautta miesten SM-sarjassa edustaen kolmea eri seuraa.Tommi Pihlajamäki – Suomen Koripalloliitto Pihlajamäen poika Tomas Pihlajamäki on myös pelannut koripalloa miesten pääsarjatasolla.https://www.basket.fi/basket/uutiset/tomas-pihlajamaki- pyrinnon-liigamiehistoon/ == Lähteet == * Tommi Pihlajamäki Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1971 syntyneet Luokka:Elävät henkilöt
Marko Pirhonen

Marko Pirhonen (s. 18. toukokuuta 1966) on suomalainen kilpauransa päättänyt koripalloilija. Pirhonen edusti Tampereen Pyrintöä miesten SM-sarjassa kaudella 1985–1986, jolloin hän teki runkosarjassa keskimäärin 5,1 pistettä ja otti 1,7 levypalloa ottelua kohden.Marko Pirhonen – Suomen Koripalloliitto == Lähteet == * Marko Pirhonen Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1966 syntyneet Luokka:Elävät henkilöt
Mikael Jansen

Mikael Jansen (s. 4. maaliskuuta 1985) on suomalainen kilpauransa päättänyt koripalloilija. Jansen edusti kasvattajaseuransa Tampereen Pyrinnön edustusjoukkue Pyrbasketia ja turkulaista Aura Basketia miesten pääsarjassa.Mikael Jansen – Suomen Koripalloliitto == Lähteet == * Mikael Jansen Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1985 syntyneet Luokka:Elävät henkilöt
Triliitti

Triliitti on porttia muistuttava esihistorialliselta ajalta oleva muistomerkki, joka muodostuu kahdesta pystykivestä ja näitä kattavasta kamanasta.Otavan Iso tietosanakirja, osa 9 vuodelta 1964, palsta 1603Otavan Suuri Ensyklopedia, s. 9428 Triliittejä on muun muassa Stonehengessa.Facta, osa 9 vuodelta 1977, palsta 872 Lisäksi suurista kivistä tehtyjä muurirakenteita kutsutaan triliiteiksi. == Lähteet == ==Aiheesta muualla== *Tietosanakirja Luokka:Muistomerkit
Wilhelm Tischbein

Wilhelm Tischbein (1751–1829) oli saksalainen Goethen piirissä mukana ollut taidemaalari, Napolissa vuodesta 1789 akatemian johtaja ja vuodesta 1808 hovimaalari Eutugissa.Otavan Iso tietosanakirja, osa 8 vuodelta 1964, p. 1453 Tischbein maalasi uusklassisia muotokuvia, joista yksi on hänen päätyönsä, jossa on Goethe kuvattuna Rooman CampagnallaOtavan Iso Fokus, s. 4257. == Lähteet == == Aiheesta muualla == Luokka:Saksalaiset taidemaalarit Luokka:Vuonna 1751 syntyneet Luokka:Vuonna 1829 kuolleet
Felipe Rose

Felipe Rose (s. 12. tammikuuta 1954) on yksi Village People -yhtyeen alkuperäisistä jäsenistä. Hänen roolihahmonsa yhtyeessä on intiaani. Rosen äiti on puertoricolainen ja isä lakota. Luokka:Vuonna 1954 syntyneet Luokka:Elävät henkilöt Luokka:Yhdysvaltalaiset muusikot
Johan Sverdrup

Johan Sverdrup (1816–1892) oli norjalainen asianajaja, pankinjohtajaOtavan Iso tietosanakirja, osa 8 vuodelta 1964, palsta 763 ja poliitikko. Hän oli vasemmistolaisen venstre-puolueen johtaja. Sverdrup oli maansa suurkäräjien jäsen vuosina 1851–1884 ja puheenjohtaja vuosina 1871–1884. Hän oli Norjan pääministeri vuosina 1884–1889. Sverdrupin hallitus oli Norjan ensimmäinen liberaalihallitusOtavan Suuri Ensyklopedia, s. 9362.. Hallitus laajensi norjalaisten vaalioikeutta ja äänioikeuttaOtavan Iso tietosanakirja, osa 8 vuodelta 1964, palsta 764.. Sverdrupin hallituksen saavutuksiin kuuluu parlamentarismin periaate, jossa hallitus on vastuussa päätöksistään valtiopäiville. Tämän Norja toteutti ensimmäisenä Pohjoismaana. Sverdrupin hallitus kehitti myös tuomioistuinten ja armeijan toimintaa sekä elinkeinovapautta ja kansakoulujärjestelmää. Kun Sverdrupin organisoima venstre, johon yhtäältä kuului kaupungeissa asunutta radikaalia älymystöä mutta myös maaseudun liberaaleita asukkaita, hajosi vuonna 1886 puhtaaseen ja maltilliseen venstreen, joista puhdas jäi Sverdrupin tukijaksi. Nykyinen venstre katsoo toimintansa alkaneen vuonna 1884. Vuonna 1889 Sverdrup erosi kärsittyään vaalitappion. == Lähteet == Luokka:Norjan pääministerit Luokka:Asianajajat Luokka:Norjalaiset pankinjohtajat Luokka:Vuonna 1816 syntyneet Luokka:Vuonna 1892 kuolleet
Guédelon linna

Guédelon linna on keskiaikainen rakennushanke, joka sijaitsee Treignyssä, Ranskassa. Hankkeen tavoitteena on rakentaa linna käyttäen vain keskiaikaisia tekniikoita ja materiaaleja. Valmistuessaan 2020-luvulla se tulee olemaan aito 12. vuosisadan keskiaikainen linna. Rakennushankkeessa tutkitaan keskiaikaisia rakentamisen tekniikoita, työkaluja ja vaatteita ja niitä käytetään koko rakentamisen ajan. Sellaiset raaka-aineet, kuten puu ja kivi saadaan paikan päältä. Rakennushankkeen pääarkkitehti on Jacques Moulin. Hän suunnitteli linnan pohjapiirustuksen 12. ja 13. vuosisatojen Ranskan Philip II:n kauden linnojen tyylin mukaisesti. Rakentamisen aloitti vuonna 1997 Michel Guyot Guédelonista 13 kilometrin päässä sijaitsevan Saint-Fargeaun linnan omistaja. Rakennuspaikka valittiin sellaisten rakennusmateriaalien ja ympäristön mukaan kuten hylätty kivilouhos, suuri metsä, jossa on lampi lähellä. Hanke on luonut 55 työpaikkaa ja se on nyt suosittu matkailukohde, jossa vierailee yli 300.000 turistia vuosittain. ==Rakennushankkeen galleria == Image:Guédelon11062004.jpg|2004 Image:Castle Guedelon 2005.jpg|2005 Image:Château de Guedelon 2006 01.jpg|2006 Image:Château guédelon août 2007.jpg|2007 Image:Château de Guédelon (juillet 2009).jpg|2009 Image:Château de Guédelon (juin 2011).jpg|2011 Image:Château de Guédelon (août 2012).jpg|2012 Image:Guédelon Château fort en construction.jpg|2013 Image:Guédelon - mai 2014 - 11.JPG|2014 Image:Guédelon - août 2015 47.JPG|2015 == Aiheesta muualla == *Projektin kotisivut ==Lähteet== Luokka:Ranskan linnat
Harald Sverdrup

Harald Ulrik Sverdrup (1888–1957) oli norjalainen geofyysikko, napa-Otavan Iso tietosanakirja, osa 8 vuodelta 1964, palsta 763 ja merentutkija. Hän oli Roald Amundsenin vuosien 1917–1925 pohjoisnaparetkikunnan tieteellinen johtaja,Facta, osa 9 vuodelta 1977, p. 321 vuosina 1936–1948 Kalifornian yliopiston oseanografian professori ja vuodesta 1949 lähtien geofysiikan professori Oslossa. Vuodesta 1948 Sverdrup johti Norjan polaari-instituuttia. Hänen teoksiaan ovat ainakin Oceanography for Meteorologist (1942) sekä Wind, Sea and Swell (1946–47). == Katso myös == * Sverdrup (mittayksikkö) == Lähteet == Luokka:Geofyysikot Luokka:Norjalaiset professorit Luokka:Oslon yliopiston professorit Luokka:Vuonna 1888 syntyneet Luokka:Vuonna 1957 kuolleet
Eyes Wide Open

Eyes Wide Open voi tarkoittaa seuraavia asioita: * Eyes Wide Open, näyttely Irakin sodassa kuolleiden mustoksi * Eyes Wide Open, 2009 valmistunut israelilainen elokuva ;Musiikissa: * ”Eyes Wide Open”, Naildownin kappale vuodelta 2005 * ”Eyes Wide Open”, Gotyen kappale vuodelta 2010 * ”Eyes Wide Open”, Staindin kappale vuodelta 2012 * ”Eyes Wide Open”, Dirty Southin kappale vuodelta 2012 * Eyes Wide Open, Davíd Garzan albumi vuodelta 1992 * Eyes Wide Open, King Crimsonin albumi vuodelta 2003 * Eyes Wide Open, Sabrina Carpenterin albumi vuodelta 2015 * Eyes Wide Open, Emily Frostin sinkku vuodelta 2018 * Eyes Wide Open, Twicen albumi vuodelta 2020 == Katso myös == * Eyes Wide Shut, 1999 valmistunut eroottinen trilleri
HMS Swiftsure (1804)

HMS Swiftsure oli Britannian kuninkaallisen laivaston vuonna 1804 vesillelaskettu Swiftsure-luokan 74-tykkinen kolmannen luokan linjalaiva. == Valmistus == Alus tilattiin 16. elokuuta 1800 Balthazar & Edward Adamsilta Bucklers Hardista, missä köli laskettiin elokuussa 1802. Se laskettiin vesille 23. heinäkuuta 1804 ja valmistui 24. syyskuuta Portsmouthissa. Valmistuskustannukset olivat 35 787 puntaa seitsemäntoista shillinkiä ja yhdeksän pennyä.Winfield, Rif s. 76 == Palvelus == Alus otettiin palvelukseen elokuussa 1805 Kanaalin laivastoon päällikkönään Mark Robinson. Se oli vuoden lopulla valvomassa Cadizin saartoa. Aluksen päälliköksi tuli William Gordon, jonka johdolla alus osallistui Ranskan laivaston takaa-ajoon Karibialle. Alus oli Trafalgarin taistelussa suojanpuoleisessa jonossa ja taistelussa miehistöstä sai surmansa yhdeksän ja haavoittui kahdeksan. Alus siirrettiin vastaanottoalukseksi 1819 ja myytiin 1845. ==Lähteet== * === Viitteet === Luokka:Swiftsure-luokan linjalaivat
Georg Calixtus

Georg Calixtus (1586–1656) oli saksalainen luterilainen teologi ja Helmstedtin yliopiston professori. Hänen mukaansa kristinuskon yhdistymiseksi riitti vanhan kirkon opillinen perusta,Otavan Suuri Ensyklopedia, s. 8871 ja hän pyrki edistämään kirkkokuntien sovintoa kristinuskon viiden ensi vuosisadan uskonperinnön pohjalta. Calixtuksen kantaa vastustettiin, ja hänen oppiaan väitettiin synkretismiksi. Hänen kuuluisin kiistakumppaninsa oli Abraham Calovius.Otavan Iso Fokus, s. 445 ja 446 Calixtus oli Suomessa ajan "ekumeenikoista" Johan Amos Comeniuksen ohella tunnetuinOtavan Suuri Ensyklopedia, s. 1013. Calixtuksen oppilaina oli myös suomalaisia, esimerkiksi Johannes Terserus. == Lähteet == == Aiheesta muualla == Luokka:Saksalaiset teologit Luokka:Vuonna 1586 syntyneet Luokka:Vuonna 1656 kuolleet
HMS Defiance (1783)

HMS Defiance oli Britannian Kuninkaallisen laivaston vuonna 1783 vesillelaskettu Elizabeth-luokan 74-tykkinen kolmannen luokan linjalaiva. == Valmistus == Alus tilattiin 4. heinäkuuta 1780 Rotherhithestä John Randall & John Brentiltä. Sen köli laskettiin huhtikuussa 1782 ja alus laskettiin vesille 10. joulukuuta 1783. Alus valmistui 4. maaliskuuta 1784 Deptfordissa. Se siirrettiin edelleen Woolwichiin, missä työt aluksella saatiin päätökseen kesäkuussa. Aluksen valmistuskustannukset olivat 30 757 puntaa viisitoista shillinkiä ja kymmenen pennyä. Lisäksi takilointi ja varustaminen maksoi 8 878 puntaa.Winfield, Rif s. 82 == Palvelus == Alus romutettiin 1817. == Lähteet == * * === Viitteet === Luokka:Elizabeth-luokan linjalaivat
Otetšestvennyje zapiski

Otetšestvennyje zapiski (, ”Isänmaallisia kirjoituksia”) oli Pietarissa vuosina 1839–1884 ilmestynyt venäläinen aikakauslehti. Otetšestvennyje zapiski oli alaotsikoltaan vuoteen 1859 saakka ”tieteellis-kaunokirjallinen” ja sen jälkeen ”tieteellis-kaunokirjallinen ja poliittinen” aikakauslehti. Sen julkaisijoina toimivat vuoteen 1867 saakka Andrei Krajevski ja sen jälkeen Nikolai Nekrasov, Mihail Saltykov-Štšedrin ja Grigori Jelisejev. Kritiikin ja bibliografian osastoa johti aluksi Vissarion Belinski. Lehdessä julkaistiin muun muassa Mihail Lermontovin, Vladimir Odojevskin, Vladimir Sollogubin, Aleksei Koltsovin sekä myöhemmin Aleksandr Herzenin, Nekrasovin, Fjodor Dostojevskin, Nikolai Ogarjovin ja Ivan Turgenevin teoksia. Levikki kohosi 1840-luvulla 8 000 kappaleeseen. 1840-luvun alussa Otetšestvennyje zapiski oli lähinnä zapadnikkien lehti. Myöhemmin sen sivuilla esiintyivät sekä liberaalit että Belinskin, Herzenin ja Nekrasovin kaltaiset vallankumoukselliset demokraatit. Belinski siirtyi vuonna 1846 Sovremennik-lehteen, minkä jälkeen arvosteluosastoa johti Valerian Maikov. Vallankumousvuoden 1848 jälkeen lehdestä tuli poliittisesti väritön. Vuoden 1861 talonpoikaisreformin jälkeen se oli maltillinen ja vastusti vallankumouksellisia suuntauksia. Nekrasovin johdolla vuosina 1868–1877 Otetšestvennyje zapiskista tuli Venäjän johtava demokraattinen aikakauslehti. Sen sivuilla julkaistiin muun muassa Saltykov- Štšedrinin, Aleksandr Ostrovskin, Gleb Uspenskin, Vsevolod Garšinin ja Dmitri Mamin-Sibirjakin teoksia. Arvosteluosastoa johti Dmitri Pisarev sekä myöhemmin Aleksandr Skabitševski ja Nikolai Mihailovski. Otetšestvennyje zapiski tuki narodnikkeja ja kävi ankaraa polemiikkia varsinkin taantumuksellisen Russki vestnikin kanssa. Nekrasovin kuoltua toimittajina työskentelivät Mihailovski, Saltykov-Štšedrin ja Jelisejev. Viranomaiset lakkauttivat lehden huhtikuussa 1884. Perusteluiksi esitettiin ”vahingollisten ajatusten” levittäminen sekä toimittajien kuuluminen salaseuroihin. Otetšestvennyje zapiski -nimellä on ilmestynyt myös kaksi muuta aikakauslehteä: Pavel Svinjinin lehti vuosina 1820–1830 sekä toinen lehti vuosina 2001–2014. ==Lähteet== == Aiheesta muualla == Luokka:Venäläiset kirjallisuuslehdet Luokka:Pietarin historia
Jinzhou

Jinzhou (, pinyin: Jǐnzhōu Shì) on prefektuuritason kaupunki Kiinan Liaoningin maakunnan keskiosassa. Kaupungin keskusta sijaitsee linnuntietä noin 210 kilometriä maakunnan pääkaupunki Shenyangista lounaaseen. Prefektuurin pinta- ala on 10 111 neliökilometriä ja väkiluku 3,13 miljoonaa (2010). Kaupunki rajoittuu pohjoisessa Fuxinin, idässä Shenyangin, Anshanin ja Panjinin, lännessä Huludaon ja Chaoyangin prefektuuritason kaupunkeihin, sekä etelässä Bohaimereen. == Hallinnollinen jako == Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010): ; Kaupunkipiirit (3) * 1. Taihe (太和区), 394 594 as. * 2. Guta (古塔区), 287 599 as. * 3. Linghe (凌河区), 409 606 as. ; Piirikuntatason kaupungit (2) * 4. Linghai (凌海市), 508 079 as. * 5. Beizhen (北镇市), 514 898 as. ; Piirikunnat (2) * 6. Heishan (黑山县), 615 085 as. * 7. Yixian (义县), 396 602 as. Kuvassa numero 8 on Jinzhoun talous- ja teknologiakehitysalue, joka kuuluu muodollisesti Linghain kaupunkiin, mutta on suoraan Jinzhoun ohjauksessa. == Galleria == Guangji Pagoda - Guta Park.jpg|Guangji-pagodi. Jinzhou nan.JPG|Jinzhoun eteläinen rautatieasema. Drum Tower of Beizhen 2010-11.jpg|Rumputorni Beizhenissä. Fengguo Temple 1.JPG|Fengguo-temppeli Yixianissa. == Lähteet == == Aiheesta muualla == Luokka:Liaoningin kaupungit Luokka:Liaoningin prefektuurit
Markus Uusitalo

Markus Uusitalo (s. 15. toukokuuta 1997 Espoo) on suomalainen uransa päättänyt jalkapallomaalivahti, joka edusti uransa aikana Veikkausliigassa Helsingin Jalkapalloklubia, FC Honkaa, HIFK:ta sekä Seinäjoen Jalkapallokerhoa. Uusitalo aloitti uransa Hongan riveissä, jonka kakkosjoukkueessa Pallohongassa hän pelasi kuudessa Kakkosen pelissä kaudella 2014.http://nr.soccerway.com/players/markus-uusitalo/299342/ Kaudeksi 2015 Uusitalo siirtyi Vaasan Palloseuraan. Hän ei pelannut kaudella minuuttiakaan Veikkausliigassa Henri Sillanpään ollessa ykkösmaalivahti, mutta seuran farmijoukkueessa Kiistossa Kakkosessa otteluita kertyi kahdeksan. Kaudeksi 2016 Uusitalo siirtyi Helsingin Jalkapalloklubiin, jossa hän pelasi enimmillään 12 liigaottelua kaudessa. Kaudeksi 2020 hän siirtyi FC Honkaan, jota hän edusti kahden kauden ajan. Kaudet 2022–2023 Uusitalo edusti Seinäjoen Jalkapallokerhoa, jossa hän pelasi yhteensä 16 ottelua. Hän ilmoitti päättävänsä ammattilaisuransa kauden 2023 päätteeksi. Uusitalo on edustanut Suomea alle 17-, alle 18-, alle 19- ja alle 21-vuotiaiden maajoukkueissa. Tammikuussa 2016 Suomen jalkapallomaajoukkueen uusi päävalmentaja Hans Backe nimesi Uusitalon harjoitusotteluihin Ruotsia ja Islantia vastaan. Hän ei kuitenkaan päässyt kentälle noissa otteluissa. == Lähteet == == Aiheesta muualla == Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Vuonna 1997 syntyneet Luokka:Elävät henkilöt